OzLabs/hebrew-wiki-articles huggingface dataset:
בנט מילר

בנט מילר (באנגלית: Bennett Miller; נולד ב-30 בדצמבר 1966) הוא במאי קולנוע ומפיק אמריקאי. מילר היה מועמד פעמיים במהלך הקריירה שלו לפרס אוסקר לבמאי הטוב ביותר לשנת 2005 על סרטו "טרומן קפוטה" ולשנת 2014 על בימוי הסרט "פוקס קצ'ר".

==ביוגרפיה==
מילר נולד בניו יורק סיטי. בנם של קבלן וציירת .
הוא התחנך לצידם של כוכב הקולנוע פיליפ סימור הופמן והתסריטאי דן פוטרמן, איתם למד באותה השכבה בקורס הקיץ של "בית הספר ניו יורק לאומניות". מילר למד קולנוע ותיאטרון ביחד עם הופמן ב"אוניברסיטת ניו יורק", אך נשר לפני סיום התואר.

לאחר שעזב את האוניברסיטה שימש מילר כמנהלו של המוזיקאי סטיבן שוב ולהקתו וביים עבורם מספר קליפים.

==קריירת בימוי==
מילר החל את דרכו כבמאי קולנוע בשנת 1998 עם הסרט הדוקומנטרי "The Cruise" על עיר הולדתו ניו יורק. הסרט זכה לחשיפה ולהערכה רבה ברחבי העולם ופתח דלתות רבות עבור מילר.

מילר סירב למספר פרויקטים שהוצעו לו עד שהצליח להשיג מימון לסרט הביכורים הקולנועי שלו "טרומן קפוטה". מילר שיתף פעולה בסרט עם חבריו הקרובים דן פוטרמן שכתב את תסריט הסרט ופיליפ סימור הופמן שגילם את גיבור העלילה וזכה על תפקידו בפרס האוסקר. מילר הועמד על עבודת הבימוי הראשונה שלו לפרס אוסקר לבמאי הטוב ביותר ולפרס באפט"א.

בשנת 2009 נבחר מילר על ידי חברת ההפקה "סרטי קולומביה" לביים את דרמת הבייסבול "מאניבול". בהפקת הסרט שיתף מילר פעולה עם הכוכב ומפיק על בראד פיט ועם התסריטאים המוערכים אהרון סורקין וסטיבן זיליאן. הסרט זכה להצלחה רבה עם רווחים של למעלה מ-100 מיליון דולרים ו 6 מועמדויות לפרס האוסקר.

בשנת 2014 הוציא מילר לאקרנים את סרטו הקולנועי השלישי, דרמת ההיאבקות האפלה "פוקס קצ'ר", המתארת את מערכת היחסים הסוערת בין המתאבק האולימפי מארק שולץ (צ'נינג טייטום), מאמנו ג'ון דה פונט (סטיב קארל) ואחיו של המתאבק דייב שולץ (מארק רופאלו). מילר שימש לראשונה בקריירה שלו גם כמפיק הסרט ביחד עם מפיקת העל מייגן אליסון. מילר זכה על בימוי הסרט בפרס הבמאי הטוב ביותר של פסטיבל קאן והועמד בפעם השנייה לפרס האוסקר לבמאי הטוב ביותר.

== פילמוגרפיה ==
* טרומן קפוטה (2005)
* מאניבול (2011)
* פוקס קצ'ר (2014)

== קישורים חיצוניים ==

* 

קטגוריה:ניו יורק: אישים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:זוכי פרס גות'הם
קטגוריה:אמריקאים שנולדו ב-1966
לוטרה מנוקדת-צוואר

לוטרה מנוקדת-צוואר (שם מדעי: Hydrictis maculicollis) היא מין של לוטרה קטנה יחסית החיה בטבע בביצות ונהרות באפריקה שמדרום לסהרה ומהווה מין יחיד בסוגה.

אורכן של הלוטרות 71–76 סנטימטרים ומשקלן 5.7–6.5 קילוגרם אצל הזכרים. אורכן של הנקבות 57–61 סנטימטרים ומשקלן 3.0–4.7 קילוגרם. זנבן ארוך ושרירי באורך של 39–44 ס"מ וכמו שאר הלוטרות יש להן קרומי שחייה בין ידיהן ורגליהן. לנקבות שני זוגות פטמות.

פרוות הלוטרה בדרך כלל בצבע אדמדם עד חום-שוקולד ומנוקדת בכתמים בצבע קרם או לבן על הגרון והחזה, מה שנתן להן את שמם. ראשן ושיניהן מותאמים לתפיסת דגים וכרית האף חסרת שיער.

הלוטרות נפוצות לאורך אגמים ונהרות באפריקה שמדרום לסהרה. הן נפוצות בעיקר באגם ויקטוריה ובזמביה. הן נמצאות רק במים מתוקים ולא ליד הים.

טרפן הוא בעיקר דגים קטנים ובינוניים וגם צפרדעים, סרטנים ורכיכות. הן עצמן מסתכנות מטורפים כמו תנינים או עיטמים כשהן עסוקות בדיג.

מצבה של הלוטרה היא ללא חשש, אך היא ניצודה בכמה מדינות באפריקה לשם בשרה.

==קישורים חיצוניים==

==הערות שוליים==

קטגוריה:טקסונים שתוארו בידי מרטין ליכטנשטיין
קטגוריה:לוטרות
קטגוריה:בעלי חיים בביצות אפריקה
קטגוריה:יונקים יחידים בסוגם
קטגוריה:קניה: יונקים
קטגוריה:דרום אפריקה: יונקים
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1835
איה (סרט)

איה הוא סרט קצר ישראלי בבימוים של מיכל ברזיס ועודד בן נון שיצא לאקרנים בשנת 2012.

סרט זה הוקרן לראשונה בהקרנות מסחריות בקולנוע לב במהלך שנת 2012, ובשנת 2015 היה מועמד לפרס האוסקר לסרט הקצר הטוב ביותר.

==תקציר העלילה==
העלילה עוקבת אחרי איה (שרה אדלר), מנהלת חשבונות במשרד עורכי דין, הממתינה לאסוף מכר מנמל התעופה בן-גוריון. איה נענית לבקשתו של נהג מקצועי, הממתין לנוסע, המבקש ממנה להחזיק את השלט עם שמו של הנוסע למספר דקות, עד שובו. עקב כך היא מוצאת את עצמה מחזיקה שלט עם שמו של אדם זר בשם מר אוברבי - מבקר מוזיקה סקנדינבי (אולריך תומסן) שמגיע לישראל כדי לשפוט בתחרות רובינשטיין לפסנתר. אוברבי מגיע עוד לפני שהנהג שב וסובר כי איה, האוחזת בשלט ועליו שמו, היא הנהגת שנשלחה לאסוף אותו. מסיבה שאינה מוסברת מחליטה איה שלא לחשוף את הטעות אלא לקחת אותו ליעדו בירושלים. במהלך הנסיעה מתפתחת בין שני האנשים הזרים והשונים זה מזה אינטימיות מיוחדת.

==קישורים חיצוניים==
* 

* [http://movies.walla.co.il/movie/4752 איה] באתר וואלה! סרטים

==הערות שוליים==

קטגוריה:סרטים ישראליים קצרים
קטגוריה:סרטים ישראליים מועמדים לפרס אוסקר
קטגוריה:סרטי 2012
קטגוריה:סרטים ישראליים משנת 2012
סוזאנה מרטינס

סוזאנה מרטינס (באנגלית: Susana Martinez; נולדה ב-14 ביולי 1959) היא פוליטיקאית אמריקאית חברת המפלגה הרפובליקנית, שכיהנה כמושלת ה-31 של מדינת ניו מקסיקו.

==ביוגרפיה==
מרטינס נולדה וגדלה באל פאסו שבטקסס, הצעירה מבין שלושה ילדים לג'קובו ופאולה מרטינס. היא צאצאית למהגרים ממקסיקו, סבא-רבא שלה היה הגנרל טורביאו אורטגה שנלחם ברודן פורפיריו דיאס במהלך המהפכה המקסיקנית. אביה היה מתאגרף ושירת בחיל הנחתים של ארצות הברית במהלך מלחמת קוריאה, לאחר מכן שירת כעוזר שריף ופתח חברת ביטחון בה עבדה גם סוזאנה כאחת מהמאבטחים. היא סיימה את לימודי בתיכון ב-1977 בהצטיינות לאחר שכיהנה כנשיאת מועצת התלמידים.

מרטינס בעלת תואר ראשון מאוניברסיטת טקסס באל פאסו ותואר J.D במשפטים מאוניברסיטת אוקלהומה ב-1986. באוקטובר 1986 החלה לעבוד כעוזרת לתובע מחוז 3 בניו מקסיקו. היא פוטרה באוגוסט 1993 על ידי מעבידה גרג ואלדז לאחר שהסכימה להעיד נגדו בחקירה בנושא פיטורים לא חוקיים שביצע. היא הגישה תביעה נגד ואלדז, שנסגרה בפשרה מחוץ לכותלי בית המשפט וכללה תשלום פיצויים למרטינס בסך כ-120,000 דולר. לאחר הפיטורים עבדה כמשפטנית במחלקת מדינת ניו מקסיקו לענייני משפחה, נוער וילדים.

ב-1996 היא עברה מהמפלגה הדמוקרטית למפלגה הרפובליקנית והחליטה להתמודד מול ואלדז בבחירות למשרת התובע המחוזי. היא ניצחה בבחירות ברוב ניכר ומונתה לתובעת מחוז דונה אנה, המחוז השני בגודלו במדינה. היא כיהנה בתפקיד במשך 14 שנים במהלכן נבחרה שוב עוד שלוש פעמים. בשנים אלו עמדה בעצמה בראש צוות התביעה במספר תיקים בולטים.

בנובמבר 2010 ניצחה בבחירות לתפקיד מושל מדינת ניו מקסיקו, כשזכתה ב-53% מקולות המצביעים. בנובמבר 2014 נבחרה פעם נוספת לתפקיד ברוב של 57%. ב-1 בינואר 2019 סיימה את תפקידה.

ב-2013 נבחרה על ידי טיים מגזין לאחת מ-100 האנשים המשפיעים בעולם.

מרטינס נשואה בשנית לצ'אק פרנקו ואם לבן חורג.

==קישורים חיצוניים==

* 

* [https://www.webcitation.org/692GI2Qta?url=http://www.elpasotimes.com/ci_16418689 'Bossy' El Paso girl Susana Martinez a born leader], אל פאסו טיימס, 24 באוקטובר 2010

==הערות שוליים==

קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאיות ממוצא מקסיקני
קטגוריה:עורכות דין אמריקאיות במאה ה-20
קטגוריה:אמריקאים שהופיעו ברשימת טיים 100
קטגוריה:בוגרות אוניברסיטת טקסס באל פאסו
קטגוריה:בוגרי אוניברסיטת טקסס באל פאסו
קטגוריה:בוגרות אוניברסיטת אוקלהומה
קטגוריה:בוגרי אוניברסיטת אוקלהומה
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
כולציסטוגרפיה

כולציסטוגרפיה (אנגלית: cholecystography), היא בדיקת הדמיה המשמשת לדימות כיס המרה במקרה שקיים חשד לאבני כיס המרה. בעבר השימוש בבדיקה זו היה נפוץ יותר, אולם הפרקטיקה הרפואית הנוכחית מעדיפה את בדיקות האולטרסאונד וה-CT לאבחון מקרים של חשד לאבני כיס המרה. בבדיקה זו משתמשים בדרך בכלל במקרים שתוצאות הבדיקות האחרות אינן חד-משמעיות.

לפני תהליך הבדיקה, נוטל הנבדק חומר ניגוד שמופרש על ידי הכבד. החומר שיופרש על ידי הכבד ייאסף בכיס המרה, שם הספיגה החוזרת של המים תגרום לריכוזו של חומר הניגוד. כתוצאה מנוכחות חומר הניגוד בכיס המרה יהפכו אבני המרה לאטומים לקרינת רנטגן ויראו כצלליות לבנות בתוצאות הבדיקה. 

==קישורים חיצוניים==
* 

קטגוריה:דימות רפואי
אוטאריטוס

אוטאריטוס היה מנהיג גאלי ממנהיגי מרד השכירים בקרתגו. נשבה ונצלב לאחר קרב המשור.

==ביוגרפיה==
לא ידוע דבר אודות חייו המוקדמים של אוטאריטוס פוליביוס מכנה אותו "אוטאריטוס מנהיג הגאלים", 

לאחר כישלונו של ספנדיוס בקרב מקאר ערק אל מחנה הקרתגים נארוואס הנומידי יחד עם 2,000 פרשים והצטרף אל מחנהו של חמלקרת ברקה זה האחרון קיבל אותו בכבוד ואף נתן לו את בתו לאשה ספנדיוס חשש שיחס זה יעודד עריקות נוספות על כן נאם בפני החיילים על כך שכל נדיבותו של חמלקרת אינם אלא תכסיס אולם דבריו לא עשו רושם רב על השומעים כיוון שהללו דיברו בשלל שפות ורק השפה הפונית הייתה מובנת לכולם אולם ספנדיוס הקמפני לא שלט בה כראוי אז החל לנאום אוטאריטוס הוא הכריז שכעת לא נותר מוצא אחר ויש להילחם מעתה ללא רחמים ולהרוג כל שבוי כמו כן הציע להוציא להורג את הנציג הקרתגי השבוי גיסקו דבריו עשו רושם עז גיסקו ועמיתיו הובלו אל מחוץ למחנה שם נרצחו באכזריות והושלכו לבור כנקמה הכריז חמלקרת כי מעתה ואילך כל שבוי יש להשליך אל רגלי הפילים

אותו זמן השלימו מאתוס וספנדיוס את כיבוש אוטיקה והיפקארה. והחלו לצור על קרתגו עצמה, חמלקרת יחד עם מצביא נוסף בשם חניבעל, החלו לנתק את דרכי האספקה שלהם, ואילצו את ספנדיוס זארזאס ואוטאריטוס יחד עם 50,000 איש לסגת מהמצור. ספנדיוס השתדל להימנע מקרבות במישור פתוח, מכיוון שחשש מהפילים של חמלקרת. על כן נכנס עם חייליו למצר שפוליביוס מכנה "משור", על שום צורתו המשוננת. חמלקרת דאג מראש לחסום את דרכי היציאה, וגרם לשכירים רעב חמור שהכריח אותם לבסוף להיכנע. ספנדיוס הגיע להסכם עם חמלקרת, לפיו הקרתגים יוכלו להרוג אותו, את זארזאס, את אוטאריטוס, ועוד שבעה מפקדים לפי בחירתו. אולם השכירים שלא ידעו על ההסכם חשבו שרימו אותם, ומיהרו לאחוז בנשק. חמלקרת הקיף אותם בפילים ופרשים, והרג בהם 40,000. ביניהם אוטאריטוס, וזארזאס. ספנדיוס נלקח בשבי, ונצלב מאוחר יותר במהלך קרב תוניס.

== אוטאריטוס בתרבות ==
אוטאריטוס הוא אחד הדמויות ברומן ההיסטורי של גוסטב פלובר, "שלמבו".

== לקריאה נוספת ==
* פוליביוס, היסטוריה. כרך ראשון - ספרים א-ו. תרגם וכתב מבואות בנימין שימרון. ירושלים, מוסד ביאליק, תשנ"א (1991).

==הערות שוליים==

קטגוריה:קרתגו
קטגוריה:מלחמת שכירי החרב
קטגוריה:גאלים
קטגוריה:נפטרים ב-238
נמל המבורג

נמל המבורג
[[צילום לוויין של המבורג. נמל המבורג ממוקם על גדותיו הדרומיים של נהר אלבה]]
נמל המבורג (בגרמנית: Hamburger Hafen) הוא הנמל הגדול ביותר בגרמניה, הממוקם בעיר המבורג על גדות נהר אלבה. הנמל נמצא במרחק 110 קילומטרים משפך נהר אלבה לים הצפוני.

במונחים של נפח מכולות (TEU – twenty foot equivalent units), נמל המבורג הוא השלישי בגודלו באירופה (אחרי נמל רוטרדם ונמל אנטוורפן), וה-20 בגודלו בעולם. בשנת 2022 עברו דרכו כ-8,261 מיליון TEU של מטען. 

שטח הנמל 73.99 קמ"ר, מתוכם 43.31 קמ"ר הם שטחי יבשה.

==היסטוריה==
הנמל נוסד סמוך להקמתה של העיר המבורג, ב-7 במאי 1189, על ידי פרידריך הראשון, קיסר האימפריה הרומית הקדושה. האזור נבחר בשל מיקומו האסטרטגי. במשך מאות שנים שימש המקום כנמל העיקרי של מרכז אירופה, והביא לצמיחה משמעותית של המבורג כעיר מסחר מובילה. בין המאות ה-13 וה-17, בתקופת ברית ערי הנזה, נחשב הנמל לשני בחשיבותו רק לנמל ליבק כצומת סחר ימי מרכזי בצפון גרמניה ואגן הים הבלטי. במאה ה-19 הוא היה לנמל העיקרי במרכז אירופה לתעבורה טרנס-אטלנטית. בתקופה זו נחשבה חברת "קו המבורג-אמריקה" שפעלה בנמל זה, כחברת המשלוחים הימיים הגדולה בעולם.

ב-1888 נוסד "הנמל החופשי" בנמל המבורג, שאפשר אחסון חינם של מכולות ללא מכס (אפשרות זו בוטלה ב-2013, וכיום נדרש תשלום על כך). בתקופה זו נבנה באזור הנמל החופשי המתחם שפייכרשטאט, "עיר המחסנים", המזוהה עם העיר עד היום; המתחם התפרס על פני שטח של 350,000 מטרים רבועים, ובו אוחסנו הסחורות שעברו בנמל החופשי.

במהלך מלחמת העולם הראשונה והשנייה איבדו מספנות הנמל חלקים גדולים מצי האניות שלהן. בתקופת חלוקתה של גרמניה בין השנים 1945–1990, איבד הנמל חלקים גדולים מההינטרלנד (העורף הכלכלי) שלו ומקשריו המסחריים. אך מאז איחוד גרמניה, נפילת מסך הברזל והרחבת האיחוד האירופי, חזר הנמל למעמדו כאחד המובילים באירופה ובעולם.

==קישורים חיצוניים==

* 
* [http://www.hafen-hamburg.de/?lang=en אתר נמל המבורג]

נמל המבורג - תמונה פנורמית

המבורג
קטגוריה:המבורג
קטגוריה:גרמניה: תחבורה
צירוס

שמיים שזורים בזנים שונים של ענני צירוס, מלווים בצירוקומולוס במרכז מטה ושמאלה
צירוס (נקרא לעיתים ענן נוצה וסימן סוג הענן שלו: Ci) הוא סוג של ענן שמראהו מאופיין במעין חוטים דקים ודלילים. הופעתו מעניקה לסוג את שמו, מהמילה הלטינית cirrus שפירושה 'תלתל שיער' או 'נוצת ראש'. רצועות הענן מופיעות לעיתים בקווצות בעלות צורה ייחודית המכונות "זנבות סוסה" (mares tales).

== תכונות ==
הצירוס בדרך כלל לבן או אפור. הוא נוצר כאשר אדי מים מגיעים למעלה מ-5,000 מ' מעל פני הקרקע באזורים ממוזגים, ומעל 6,100 מ' באזורים טרופיים. הוא נוצר גם מזרימת אוויר אנכית של סופות טרופיות והוריקנים או מסדני ענני קומולונימבוס. כשענני נוצה מקדימים מערכת חזיתית או סופה טרופית, ניתן לדעת כי תנאי מזג אוויר עשויים בקרוב להידרדר. הצירוס מבשר לא פעם על משקעים מתקרבים, ואולם ענני הצירוס מורידים עצמם גבישי קרח שמתאדים לפני מרחק רב מאוד מהקרקע, תופעה הידועה כ"ווירגה".

ענני צירוס שנוצרים על ידי זרם סילון יכולים לגדול מספיק כדי להשתרע אופקית על פני יבשות, בעוד שלגובה משתרעים קילומטרים ספורים בלבד. כאשר אור עובר דרך גבישי הקרח בצירוס, נוצרות תופעות אופטיות כגון הילות וכלבי שמש. שכבת צירוס מעלה את הטמפרטורה של האוויר מתחת לשכבת העננים העיקרית בשיעור ממוצע של 10°C. כאשר ציציות הצירוס הבודדות הופכות רבות ורחבות עד כי כמעט אין להבחין ביניהן, נוצרת יריעה של עננות גבוהה; ענן צירוס עם נופך שכבתי מכונה צירוסטרטוס (Cs). קונבקציה בגובה רב יכולה לייצר סוג ענן אחר הכרוך בגובה, המכונה צירוקומולוס (Cc) והוא מכיל טיפות מים בקירור.

ענני נוצה נוצרים גם על כוכבי לכת אחרים, כולל מאדים, צדק, שבתאי, אורנוס, וייתכן כי אף נפטון. הם נצפו על טיטאן, אחד מירחיו של שבתאי. חלק מענני נוצה מחוץ לכדור הארץ מורכבים מקרח אמוניה או מתאן ולא מקרח מים. המונח הנוצה משמש גם לעננים בין-כוכביים מסוימים מורכבים מגדלים תת-מיקרומטריים של גרגרי אבק.

==תיאור==
ענני צירוס מתאחים ליצירת צירוקומולוס
עוביים של ענני הצירוס נע בין 100 מ' ל-8,000 מ', והעובי הממוצע הוא 1,500 מ'. כמו כן, בממוצע ישנם 30 גבישי קרח לליטר, ואולם ערך זה משתנה מגביש קרח אחד ל-10,000 ליטרים ל-10,000 גבישי קרח לליטר - הבדל של שמונה סדרי גודל. אורכו של כל אחד מגבישי הקרח הוא בדרך כלל 0.25 מ"מ. ואולם האורך נע בין 0.01 מ"מ לכמה מ"מ. גבישי הקרח בפסי התעבות קטנים בהרבה מאלה שבענני הצירוס, ואורכם הוא בין 0.01 מ"מ ל-0.1 מ"מ. טמפרטורת ענני הצירוס היא 20°C עד 30°C מתחת לאפס. 

==ראו גם==
* כלבי השמש

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עננים
יוסף בן ג'וייא

קברו של הרב יוסף בן ג'ויה בהר הזיתים
רבי יוסף בן ג'וייא (או: אבן ג'וייא; נפטר ג' באב תקכ"ח, 17 ביולי 1768) היה רב ארץ ישראלי, מחכמי צפת וירושלים, שד"ר כוללות צפת, ומחבר ספר ההלכה "טל אורות" על ל"ט אבות מלאכה.

==ביוגרפיה==
נולד בצפת, אביו נפטר בצעירותו והוא מכונה "בן ג'וייא" על שם אמו. הוא התפרסם כאחד מחשובי רבני צפת בדורו. ב-1742 יצא לאירופה כשד"ר עם הרב יום טוב סבן, בראשית חורף תק"ג (1742) שהו בערי טורקיה, ובתק"ד (1744) עברו בערי איטליה והשתהו באנקונה. באנקונה התיידד עם הרב משה חיים מורפורגו, בנו של הרב שמשון מורפורגו מחבר "שמש צדקה". קשריו עם רב זה נמשכו גם לאחר שובו לצפת בחודש אייר תק"ו, 1746.

כנראה לאחר רעידת האדמה שפקדה את הגליל ב-1759, עזב את צפת ועקר לירושלים; הוא נמנה בין רבני העיר במסמכים שונים.

חידושיו מוזכרים בספרי בני דורו וגם בכתבי חכמי הדור שאחריו, כמו בכתבי החיד"א שמצטט דברים שמסר לו אביו בשם הרב אבן ג'וייא.

הוא נפטר בירושלים בג' באב תקכ"ח, 17 ביולי 1768, ונקבר בבית הקברות בהר הזיתים.

==ספרו==
ספרו הנודע הוא "טל אורות" העוסק בהלכות ל"ט אבות המלאכה האסורות בשבת, מלבד נושאים אלו מכיל הספר הערות ודיונים בדברי רבי מרדכי בן הלל "המרדכי" על הלכות ברכות, שבת ועירובין. שו"ת בהלכה, וחידושים על המקרא. הספר נדפס לאחר פטירתו, בשאלוניקי, בידי הרב חיים שלום מרגונאטו, מחבר "דרכי שלום", בשנת תקנ"ה (1795).

==קישורים חיצוניים==
* אריה ליב פרומקין ואליעזר ריבלין, [http://hebrewbooks.org/pdfpager.aspx?req=36973&st=&pgnum=507 יוסף ן' ג'ויה] תולדות חכמי ירושלים ח"ג, ירושלים, ה'תר"ץ, עמ' 92-93
* 	
* 	
* 
* 

קטגוריה:צפת: רבנים
קטגוריה:רבנים ארץ-ישראלים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:שד"רים
קטגוריה:יהודים בארץ ישראל במאה ה-18
קטגוריה:נפטרים ב-1768
מיתווים

מיתווים הוא מכון מדיניות, מחקר וחשיבה מהצד השמאלי של המפה הפוליטית בישראל. המכון הציב מטרה לפעול לעיצוב מחדש של יחסי ישראל במזרח התיכון, אירופה ואגן הים התיכון באמצעות מדיניות חוץ התומכת בשלום, תוך התחשבות רבה יותר בדעת הקהילה הבינלאומית. המכון ממומן על ידי הקרן לישראל חדשה וקרן פרידריך אברט הגרמנית.

מיתווים היא עמותה, מלכ"ר, שהוקם ב-2011 ופעילותו מתבטאת בהעלאת רעיונות לסדר היום, בתכנון מדיניות ובתמיכה בתהליכי יישום. בראש המכון עומד דוקטור נמרוד גורן ובוועד המנהל חבר פרופסור אלי פודה.

מיתווים, בשיתוף קרן פרידריך אברט, הוציא לאור ב-2013 את הספר "ישראל והאביב הערבי: הזדמנויות בשינוי", בעריכתם של נמרוד גורן וג'ניה יודקביץ'.

ב-2023, במהלך מלחמת חרבות ברזל, קידם קבוצת חשיבה לקידום מדיניות: 
* יצירת לחץ בין לאומי נגד ישראל בדגש על ארצות הברית המשולב עם ארגוני שמאל אזרחי
* הוקעת מפעל ההתנחלויות וניסיון לייצר נרטיב לפיו קיים קשר בין ההתנחלויות לעליית החמאס והתגברות האיום האיראני
* הכחשת הקשר בין הרש"פ לטרור
* קידום נסיגות נוספות מיהודה ושומרון ופעילות להקמת מדינה פלסטינית
פעילות זו של מכון מתווים פורסמה על ידי הקול היהודי, ובעקבות זאת הסיר המכון את המסמכים בנושא מאתר האינטרנט שלו.

אחת לתקופה עורך מכון מיתווים סקר דעת קהל בקרב האוכלוסייה בישראל בנושאים של מדיניות חוץ.

== קישורים חיצוניים ==
* [http://www.mitvim.org.il/he/ מיתווים - המכון הישראלי למדיניות-חוץ אזורית]
* [https://www.haaretz.co.il/blogs/mitvim הבלוג של מכון מיתווים], באתר הארץ
* [http://mitvim.org.il/images/Hebrew_-_The_2014_Mitvim_Institute_Annual_Report.pdf סיכום הפעילות של מיתווים בשנת 2014]
* [http://mitvim.org.il/images/Mitvim_-_2015_Annual_Report_-_Hebrew.pdf סיכום הפעילות של מיתווים בשנת 2015]
* [http://www.mitvim.org.il/images/%D7%99%D7%A9%D7%A8%D7%90%D7%9C_%D7%95%D7%94%D7%90%D7%91%D7%99%D7%91_%D7%94%D7%A2%D7%A8%D7%91%D7%99_-_%D7%94%D7%96%D7%93%D7%9E%D7%A0%D7%95%D7%99%D7%95%D7%AA_%D7%91%D7%A9%D7%99%D7%A0%D7%95%D7%99.pdf "ישראל והאביב הערבי: הזדמנויות בשינוי", בעריכתם של נמרוד גורן וג'ניה יודקביץ']
* 

== הערות שוליים ==

קטגוריה:מכוני מחקר בישראל
קטגוריה:ישראל: עמותות
Syslog

Syslog הוא תקן מבוסס UDP לקובץ לוג של מסרים אלקטרוניים. המערכת מאפשרת הפרדה בין התוכנה שמייצרת את המסרים לבין תוכנה שמאחסנת, מנתחת ומדווחת עליהם.

Syslog הוא תקן מוביל בתחום ניהול מערכות מחשוב, וכן בניטור ואבטחת מידע במערכות מחשוב. בנוסף משמש כלי המסייע בניתוח מערכות וניפוי שגיאות. התקן נתמך על ידי מגוון מכשירים כגון מדפסות, נתבים ומקלטים מפלטפורמות שונות. כתוצאה מכך שימוש נפוץ של Syslog הוא לאינטגרציה של ארכיונים ממערכות שונות אל מאגר מידע מרכזי אחד.

מימושים של Syslog קיימים בכל מערכות ההפעלה המרכזיות. אסדרה של תוכנה, כגון SOX, PCI DSS ו-HIPAA, דורשת מימושים של איסוף וארכוב מידע אשר Syslog מסייע בעמידה בתקניהם המחמירים, ובשל כך הפופולריות שלו גבוהה בקרב מערכות יקרות, מורכבות ורגישות כגון בבנקים, בתי חולים, מערכות ממשלתיות וצבאיות וכיוצא בזה.

בשנת 2009 החליטה אגודת IEEE להפוך את Syslog לתקן - .
__NOTOC__
== מבנה מסרים ==
=== קוד מערכת ===
לכל הודעה מאורכבת יש קוד מערכת המעיד על תוכנת המקור שייצרה את ההודעה, מבין האפשרויות הבאות:
{| class="wikitable"
|-
! קוד מערכת !! מילת מפתח !! תיאור מערכת
|-
| 0 || kern || kernel messages
|-
| 1 || user || user-level messages
|-
| 2 || mail || mail system
|-
| 3 || daemon || system daemons
|-
| 4 || auth || security/authorization messages
|-
| 5 || syslog || messages generated internally by syslogd
|-
| 6 || lpr || line printer subsystem
|-
| 7 || news || network news subsystem
|-
| 8 || uucp || UUCP subsystem
|-
| 9 || || clock daemon
|-
| 10 || authpriv || security/authorization messages
|-
| 11 || ftp || FTP daemon
|-
| 12 || - || NTP subsystem
|-
| 13 || - || log audit
|-
| 14 || - || log alert
|-
| 15 || cron || clock daemon
|-
| 16 || local0 || local use 0
|-
| 17 || local1 || local use 1
|-
| 18 || local2 || local use 2
|-
| 19 || local3 || local use 3
|-
| 20 || local4 || local use 4
|-
| 21 || local5 || local use 5
|-
| 22 || local6 || local use 6
|-
| 23 || local7 || local use 7
|}

=== דחיפות ===
אחת מהאפשרויות: 
* Emergency
* Alert
* Critical
* Error
* Warning
* Notice
* Info
* Debug

==קישורים חיצוניים==

קטגוריה:פרוטוקולי אינטרנט
קטגוריה:ניהול רשתות
קטגוריה:תקנים בתקשורת מחשבים
קריית נוער

קריית נוער היא ישיבה תיכונית עיונית השייכת לזרם הציוני דתי ומשכנה בשכונת בית וגן שבירושלים. ראש הישיבה הוא הרב משה לינצ'נר.

== היסטוריה ==
בראשית דרכה של קריית נוער היא נקראה מתיבתא "מרום ציון". היא הוקמה בירושלים בשכונת בית וגן, באותה המתכונת של "מתיבתא תורה ודעת" בארצות הברית. מייסד הישיבה היה הרב אלכסנדר לינצ'נר, תלמידו וחתנו של הרב שרגא פייבל מנדלוביץ מייסד ישיבת "תורה ודעת". חזונו של הרב מנדלוביץ היה להקים ישיבה כדוגמת תורה ודעת גם בישראל, חתנו הרב לינצ'נר פעל להגשמת חזונו אחרי מותו.

המתיבתא נפתחה בשנת הלימודים תשי"ד (1953-1954), כשלצידה מכון קלארק ללימודי מקצוע דפוס, לתלמידי המתיבתא. בשנים הראשונות קיימה הישיבה קייטנות לתלמידים בקיץ. בשנת 1957 הוחל בהרחבת הישיבה ושמה שונה מ"מרום ציון" ל"קריית נוער". בספטמבר 1957 הונחה אבן פינה לקריית נוער במשכנה החדש. בינתיים התקיימו לימודי הנגרות במבנה שכור בתל ארזא ובית המלאכה למסגרות היה במקור ברוך. קריית הנוער התפתחה לאורך כ-25 שנה כשעל עבודת תכנון מבני הקריה ניצחו האדריכלים והשותפים אריאל מייזליץ ושלמה פלד.

בשנת 1961 נחנך בית כנסת חדש בקריה במקום בית הכנסת הישן שהיה צר מלהכיל את 300 תלמידי הקריה. בשנת תשכ"ב הייתה קריית נוער לישיבה התיכונית הראשונה לפתוח מגמה ריאלית. בשנות ה-60 היו בקרית נוער שתי ישיבות: ישיבה תיכונית עיונית, מרום ציון, וישיבה מקצועית של אורט. מגמות הישיבה המקצועית היו נגרות, מכניקה, דפוס, אלקטרוניקה ואלקטרומכניקה בנוסף הפעילה קריית נוער מדרשה להכשרת מורים למלאכה.

המתיבתא קלטה תלמידים רבים ממעברות וערי פיתוח ברחבי ישראל. הישיבה הציגה את תלמידיה כיוצאי משפחות מקופחות בעלי אינטליגנציה גבוהה יחסית ושללה את הטענה שהיא קולטת "נוער שוליים".

רוב מוריה ורבניה של הקריה משתייכים לזרם החרדי או לזרם החרדל"י והייחוד שלהם מתבטא בזה שלמרות דעותיהם הם מחנכים לציונות דתית.

ראש הישיבה הראשון היה הרב אליהו קושלבסקי, שעלה לצורך כך מארצות הברית. בשנת 1959 הוא מונה לרב העיר באר שבע. בשנות ה-60 כיהן כראש הישיבה הרב אברהם רביץ. בצוות הישיבה כיהנו גם הרב ישעיהו הדרי, הרב שלמה זלמן הבלין, הרב יוסף סגל והרב אריה וינברג. מנהל הקריה היה יעקב לשינסקי.
בשנת 1958 הצטרף לצוות המחנכים הרב רפאל דוד אוירבך, אחיו של הרב שלמה זלמן אוירבך. בהמשך, אחרי עזיבת הרב רביץ, הוא מונה לראש הישיבה התיכונית, שכיהן בו עד שנת 1979. במקביל כיהן הרב משה לינצ'נר, בנו של מייסד הישיבה הרב אלכסנדר לינצ'נר, בתפקיד ראש הישיבה המקצועית.

לאחר עזיבתו של הרב אוירבך, אוחדו שתי הישיבות, והרב משה לינצ'נר החל לעמוד בראשות הישיבה כולה. המנהל החינוכי של הישיבה כיום הוא הרב מאיר לינצ'נר בנו של הרב משה. סגן ראש הישיבה בפועל היום הוא הרב אלימלך יעקב.

==אישים בולטים בוגרי הקריה==
*האלוף פולי מרדכי - מתאם פעולות הממשלה בשטחים ודובר צה"ל לשעבר
*הרב ד"ר אברהם ליפשיץ - ראש חמ"ד ומזכ"ל בני עקיבא לשעבר (שימש כמדריך פנימייה)
*מני מזוז - לימים היועץ המשפטי לממשלה ושופט בבית המשפט העליון
*אברהם נובוגרוצקי - מנכ"ל אפריקה ישראל
*צבי קצובר- ראש מועצת קריית ארבע
*שי אלון - ראש המועצה המקומית בית-אל
*אשר קרביץ - סופר ישראלי, מרצה לפיזיקה ולמתמטיקה ועוד.
*הרב נתן בוקובזה

== קישורים חיצוניים ==
* 
* 

==הערות שוליים ==

קטגוריה:ירושלים: ישיבות תיכוניות
קטגוריה:בית וגן: מוסדות חינוך
קטגוריה:ישראל: חינוך מקצועי
היחידה לניהול משברים

היחידה לניהול משברים היא יחידת צה"ל האחראית על ניהול משא ומתן מול מחבלים וגם נותנת ייעוץ באירועי משבר.
==היסטוריה==
היחידה נוסדה ב-1980 לאחר סדרה של פיגועי מיקוח (בין היתר הפיגוע במשגב עם). בשם יחידת משא ומתן מטכ"לית. היחידה הוקמה על ידי ראש ענף לוט"ר, רן בג, כגוף שייעודו לנהל משא ומתן במקרים של חטיפה ושחרור בני ערובה. 

בין המשרתים בצוות ניתן למנות את הפרופסור אריאל מררי ואת איתי שטרום. 

עם השנים היחידה החלה להתמחות בניהול משברים וכיום פועלת במגוון רחב של אירועים בהם נדרשת השפעה על הצד השני במטרה להביא לפתרון משבר באמצעות שיח בלבד.

===פעולות ידועות===
המצור על כנסיית המולד, ב-2 באפריל 2002 התבצרו כ-50 חמושים פלסטינים עם רובי סער ומטעני חבלה שלקחו כבני ערובה את הכמרים במקום וכמאתיים אזרחים נוספים.
ב-9 במאי, לאחר משא ומתן שניהלה היחידה, הוסכם כי המבוקשים החמושים יועברו לקפריסין או לעזה בתמורה לשחרור בני הערובה..

היחידה ניהלה משא ומתן לשחרור נהג מונית אליהו גוראל שנחטף ביולי 2003 והוחזק בביתוניא.

ב-2005 לפני תוכנית ההתנתקות, ייעצו אנשי היחידה שכל החיילים המפנים ילבשו וסטים כחולים. זה נעשה בעצת הפסיכולוגים כדי להרגיע את הרוחות וכדי לא ליצור אנטגוניזם לצה"ל שהוא צבא העם. כמו כן, במשא ומתן מול אריה יצחקי, היחידה השיגה פינוי מרצון של מתחם "הרשות היהודית העצמאית בחבל עזה".

==כוח אדם==
היחידה מורכבת מיותר ממאה אנשי מילואים. בין החיילים ישנם פסיכולוגים, סוציולוגים, מזרחנים, חוקרי טרור, מגשרים ומומחי משא ומתן. חלק ניכר הם יוצאי סיירת מטכ"ל ויחידות מודיעין אחרות.

לכל אירוע שהם נדרשים להתמודד איתו, מורכב צוות רב-תחומי שכולל מספר בעלי תפקידים רלוונטיים.

==ראו גם==
* ניהול משברים
* צוות משא ומתן משטרתי

==קישורים חיצוניים==
* עילי זוזובסקי, "רואים ובלתי נראים", עיתון במחנה, גיליון 49 (3304), 11 בדצמבר 2014

==הערות שוליים==

קטגוריה:יחידות צה"ל
קטגוריה:משא ומתן
אמירה אורון

אמירה אורון (נולדה ב-1967) היא דיפלומטית ישראלית המכהנת כשגרירת ישראל במצרים מאז 2020.

==ביוגרפיה==
אורון היא מזרחנית בהשכלתה ודוברת ערבית. היא בוגרת בית הספר התיכון על שם מיי בויאר שבירושלים. החלה לעבוד במשרד החוץ בשנת 1991 במספר תפקידים לרבות בסגל שגרירות ישראל במצרים, כסגנית דובר המשרד, סגנית הקונסול הכלכלי (אחראית על תרבות ואקדמיה) בקונסוליה הישראלית בשיקגו, כמנהלת המחלקה לתקשורת בעולם הערבי וכמנהלת מחלקת מצרים באגף מזרח תיכון במשרד החוץ.

לאחר המשט לעזה הורידה טורקיה את דרג היחסים בינה לבין ישראל מרמת שגריר לרמת ממונה על השגרירות. לאחר סיום תפקודו של הדיפלומט יוסף לוי ספרי ששימש בתפקיד זה מאז 2012, הוצבה אורון כממונה זמנית על שגרירות ישראל באנקרה בין ינואר 2015 עד למינויו של איתן נאה כשגריר בדצמבר 2016.

ב-22 בנובמבר 2016 פורסם על בדיקת תלונה לפיה אורון קראה להפלת ראש ממשלת ישראל בנימין נתניהו באמצעים משפטיים. בחינה של משרד החוץ העלתה שדברים אלו לא נאמרו על ידה, והתלונה נסגרה.

ב-29 באוקטובר 2018 בחרה בה ועדת המינויים של משרד החוץ לתפקיד שגרירת ישראל במצרים, והיא האישה הראשונה בתפקיד זה. אך ראש הממשלה ושר החוץ בנימין נתניהו לא הביא את שמה לאישור הממשלה, ואף שקל את מינויו של איוב קרא לתפקיד זה. את מקומה תפס ממלא מקום.

ביוני 2020, החליט שר החוץ גבי אשכנזי להביא לממשלה את ההצעה לאישור מינויה כשגרירה במצרים בתיאום עם ראש הממשלה בנימין נתניהו והממשלה אישרה את המינוי.

ב-23 בספטמבר 2020 הגישה אורון את כתב האמנה כשגרירת ישראל במצרים לנשיא מצרים עבד אל-פתאח א-סיסי בטקס שהתקיים בארמון הנשיאות בקהיר.

==קישורים חיצוניים==

* 
* [http://www.inn.co.il/News/News.aspx/164589 'ישראל נכשלה במלחמת ההסברה'], באתר ערוץ 7, 10 ביולי 2007
* יהודה גולן, [http://www.mnews.co.il/stories/1371 דיפלומטיה לא שקטה], באתר mnews, 18 במרץ 2014
* [https://www.youtube.com/watch?v=B5P2MgM1Sb8 דיפלומטית אומרת את אשר על ליבה לסגן שר האוצר], באתר יו טיוב, 16 במרץ 2016
* [https://soundcloud.com/reshet-bet/dxqag36o6yvi אמירה אורון הממונה על שגרירות ישראל - ראיון עם אסתי פרז] 29 ביוני 2016
* 
* 

== הערות שוליים ==

קטגוריה:עובדות משרד החוץ
קטגוריה:שגרירות ישראל
קטגוריה:שגרירי ישראל בטורקיה
קטגוריה:שגרירי ישראל במצרים
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:ישראליות שנולדו ב-1967
קטגוריה:ישראלים שנולדו ב-1967
בית המדרש לרבנים בווינה

בית המדרש לרבנים בווינה (בגרמנית: Israelitisch-Theologische Lehranstalt תרגום: בית האולפנה הישראלי התאולוגי), היה מוסד להכשרת רבנים וללימוד מדעי הפילוסופיה שהתקיים בווינה אוסטריה, מיום ייסודו ב-15 באוקטובר 1893, ועד לפברואר 1938 עת פלשו הכוחות הנאצים לווינה, והרסו את המוסד.  

הרקטור של המוסד היה הרב ד"ר אדולף שוורץ, שהתווה את דרכו האקדמית של המוסד.  

== רקע ==
ב-27 במאי 1785, הרחיב יוזף השני, קיסר אוסטריה, את כתב הסובלנות שהשווה את זכויות היהודים וחובותיהם, לאלו של שאר האוכלוסייה, גם לתחומי ממלכת גליציה. לאור זאת, החלה עולה לדיון שאלת השכלתם של הרבנים מורי העם ומחנכיו. במסגרת דיונים אלו הוצע בשנת 1786 לפתוח בית ספר לפילוסופיה לרבנים. בשנת 1792, הועלו במקביל, שתי הצעות להקמת בתי מדרש לרבנים, האחת בפראג, והשנייה בלבוב. הצעות אלו לא הבשילו לכדי תוכניות מעשיות, אך גם לא ירדו מסדר יומה של הממשלה המרכזית. 

מייסד וראש ועד הוועד הראשון היה וילהלם ריטר פון גוטמן.

==קישורים חיצוניים==
* [http://www.jewishencyclopedia.com/articles/8305-israelitisch-theologische-lehranstalt ISRAELITISCH-THEOLOGISCHE LEHRANSTALT] - Jewish Encyclopedia

קטגוריה:סמינרים להכשרת רבנים באירופה
קטגוריה:וינה: חינוך
קטגוריה:יהדות וינה
קטגוריה:וינה: מבני דת
אדולף שוורץ (רב)

אדולף אריה שוורץ (בגרמנית: Adolf Arye Schwarz; 15 ביולי 1846, אדאסטוול, פאפה הונגריה – 13 בפברואר 1931, וינה אוסטריה) היה רב, מלומד, סופר ופובליציסט, כיהן כראש בית המדרש לרבנים בווינה. משנת 1875 שימש כרבה של העיר קרלסרוהה.

שוורץ נולד בשנת 1846 לרב יעקב שוורץ שהיה רבה של אדאסטבל, ואצלו למד את לימודיו היסודיים. בהגיעו לגיל 13, פנה ללמוד לימודי תיכון, בעיר הסמוכה פאפה. המשיך ללימודי פילוסופיה באוניברסיטת וינה, ולאחר מכן פנה ללימודי תאולוגיה ורבנות בבית המדרש לרבנים בברסלאו.

בנו היה ארתור זכריה שוורץ.

==קישורים חיצוניים==
* 

קטגוריה:יהודים אוסטרים
קטגוריה:פילוסופים של היהדות
קטגוריה:בוגרי בית המדרש לרבנים בברסלאו
קטגוריה:רבנים גרמנים
קטגוריה:וינה: רבנים
קטגוריה:אוסטרים שנולדו ב-1846

קטגוריה:גרמנים שנולדו ב-1846
קטגוריה:גרמנים שנפטרו ב-1931
ציפרופלוקסצין

ציפרופלוקסצין (באנגלית: Ciprofloxacin) היא אנטיביוטיקה רחבת טווח ממשפחת הקווינולונים שנמצאת בשימוש נגד מספר זיהומים חיידקיים. טווח הפעילות שלה כולל את רוב הזנים של חיידקים פתוגניים האחראים לזיהומים במערכת הנשימה, מערכת השתן, מערכת העיכול, זיהומים בטניים, וכן אלח דם, בהם חיידקים גראם-חיוביים וגראם-שליליים.

ציפרופלוקסצין משמשת לבדה או בשילוב עם תרופות אנטי-בקטריאליות אחרות לטיפול של זיהומים בהם הפתוגן לא זוהה, בהם זיהומים בדרכי השתן וזיהומי בטן. זאת בנוסף לשימושה עבור זיהומים הנגרמים בידי פתוגנים ספציפיים הידועים כרגישים לה.

ציפרופלוקסצין נכנסה לשימוש קליני בשנות ה-80 המאוחרות, וכיום היא הנפוצה ביותר מהדור השני של משפחת הקווינולונים. 

עם זאת, לתרופה יש תופעות לוואי לא צפויות ואף מסוכנות כמו דלקת גידים, נזק עצבי ואף מקרה מתועד אחד של חוסר שינה קטלני. מסיבה זאת היא אינה מועדפת כיום כטיפול אנטיביוטי.

==לקריאה נוספת==
* 
* 
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קינולונים
קטגוריה:תרופות לרפואת עיניים
קטגוריה:רשימת התרופות החיוניות של ארגון הבריאות העולמי
מרק להכנה מהירה

אבקת מרק להכנה מהירה
מרק להכנה מהירה הוא תערובת של חומרים המאפשרת הכנה קלה ומהירה של מרק. בזכות הכנתו הקלה, רוב השימושים של המרק להכנה מהירה הם שימושים ביתיים ואישיים. שימוש אחר של המרק להכנה מהירה הוא יצירתו בכמויות גדולות ושימורו. ישנם סוגים רבים וטעמים שונים של המרק להכנה מהירה.

== סוגים של מרקים להכנה מהירה ==
*אבקת מרק - שקית המכילה אבקה אשר ניתן להפכה למרק על ידי הוספת מים רותחים.
*נוזל של מרק המאוחסן בקופסה, אשר צריך לחממו כדי לקבל את המרק הרצוי. ישנם שני סוגים של מרק זה. בסוג הראשון צריך להוסיף מים ואז לחמם את המרק, ובסוג השני יש כבר את הנוזל של המרק מוכן. מי שהמציא את הנוזל בסוג השני של המרק להכנה מהירה המאוחסן בקופסה הוא דר. ג'ון טומפסון דורנס (Dr. John T. Dorrance), אשר עבד ב " קאמפבל" ( Campbell Soup Company).
*מרק אטריות להכנה מהירה. בסוג מרק זה נמצאים אטריות יבשות, עם תוספות כגון ירקות מיובשים, מוצרי בשר ותבלינים, אשר אחרי הוספת מים רותחים מתערבבים ביחד ויוצרים את מרק האטריות.

==ראו גם==
* אבקת מרק

==קישורים חיצוניים==

קטגוריה:מרקים
טווח ביסטטי

טווח ביסטטי הוא הטווח שאותו מודדת מערכת מכ"ם ביסטטי (או סונאר) המורכבת ממשדר ומקלט המופרדים זה מזה.

במערכת כזו, המקלט מודד את זמן ההגעה של האות הישיר מהמשדר, ולאחר מכן מודד זמן ההגעה של האות שמוחזר מהמטרה. מכיוון שהמרחק בין המקלט והמשדר ידוע, ידיעת הפרש הזמנים בהגעת האותות מאפשרת לשרטט אליפסה של טווח ביסטטי קבוע (שכן אליפסה היא המקום הגאומטרי של כל הנקודות שסכום מרחקיהם משתי נקודות קבוע), שנקראת גם עקומת שוות-טווח, עליה המטרה נמצאת, עם מוקדים שממוקמים במיקומי המשדר והמקלט. אם המרחק בין המקלט והמשדר הוא L, הפרש זמני ההגעה הוא t ומהירות הגל היא c, אזי הטווח הביסטטי הוא <math>R_ + R_ = L + ct</math>. ידיעת קצב הסיבוב וה-PRF של האנטנה המשדרת מאפשרת (באמצעות ספירת הפולסים שהתקבלו ישירות מהמשדר עד שמתקבל החזר מהמטרה) לדעת את הזווית <math>\alpha</math> של האנטנה ברגע קליטת האות המוחזר מן המטרה ובכך לדעת במדויק את מיקומה בהתאם למשוואה של אליפסה בקואורדינטות פולריות (עם ראשית באחד המוקדים): <math>R_ = l/(1 - \epsilon\cos\alpha) </math>, כאשר <math>\epsilon = L/(L + ct)</math> (האקסצנטריות) ו-<math>l = a(1 - \epsilon^2) =\frac (1 - \epsilon^2)</math>. למען הדיוק, נעיר כי במקרה התלת־ממדי יש לדבר על אליפסואידים שווי טווח. במקרה זה, מכיוון שהאליפסואיד המתקבל הוא גוף סיבוב של האליפסה הבסיסית, <math>R_</math> זהה עבור ערכי <math>\alpha</math> זהים ושווה לביטוי הקודם, אלא שיש למצוא את <math>\cos\alpha</math> בתלות באזימוט ובהגבהה של המטרה. אם הזוויות האזימוטליות וההגבהתיות של המקלט והמטרה הן <math>(\theta_1,\phi_1)</math> ו-<math>(\theta_2,\phi_2)</math> בהתאמה, אז מתקיים: <math>\cos\alpha =\cos\phi_1\cos\phi_2\cos(\theta_2 - \theta_1) + \sin\phi_1\sin\phi_2</math> וכמקרה פרטי בו <math>\phi_1 = 0</math> מתקבלת התוצאה: <math>\cos\alpha =\cos(\theta_2 - \theta_1)\cos(\phi_2 - \phi_1)</math>. תוצאה זו מתקבלת ממכפלה סקלרית של וקטורי יחידה בכיווני המקלט והמטרה.
הגאומטריה של מערכת ביסטטית

תנועה של המטרה יוצרת הסחה בתדר הנקלט על ידי המקלט (הסחת דופלר ביסטטית). היסח דופלר זה הוא תוצאה של רכיב המהירות של המטרה בכיוון המשדר ורכיב המהירות בכיוון המקלט. באופן אקוויוולנטי, ההיסח פרופורציונלי לקצב השינוי של הטווח הביסטטי. הוא ניתן על ידי הנוסחה הבאה:

<math>f = \frac{1}{\lambda}\frac{d}{dt}(R_{tx}+R_{rx})</math>.

עצמים שנעים לאורך אליפסות שוות טווח ייצרו היסח דופלר אפס, כמו גם עצמים שנעים שנעים על הקו שמחבר בין המשדר והמקלט (ביניהם).

== ביות מכ"ם חצי פעיל ==

הבעיה של הנחית טיל מבוסס הנחיית ביות מכ"ם חצי פעיל (Semi - Active Radar Homing) היא בעיה שקולה לבעיה של מכ"ם ביסטטי עם מוקד אחד או שניים משתנים (אחד במקרה של מכ"ם קרקעי ושניים במקרה של מכ"ם מוטס). במקרה זה, הטיל חייב להיות מסופק מידע רציף בנוגע למיקום המטוס ומיקום שלו עצמו על מנת למקם את המטרה במרחב.

== ראו גם ==
* מכ"ם ביסטטי
* זווית ביסטטית

קטגוריה:מכ"ם
סוחובולה

[[אנדרטה לזכר יהודי סוחובולה שנספו בשואה, בבית העלמין הדרום]]
סוחובולה (בפולנית: Suchowola) היא עיירה בת כ-2,200 תושבים (נכון ל-2006) במחוז סוקולקה בצפון מזרח פולין, השוכנת על גדות נהר אולזנקה.

החל מ-1999 היא חלק מפרובינציית פודלסיה, כשלפני כן הייתה שייכת לפרובינציית ביאליסטוק. העיירה נוסדה במאה ה-16, וב-1777 זכתה למעמד של עיר. ב-1775 האסטרונום המלכותי סימון אנתוני סוביקראסקי פרסם מאמר בו קבע כי סוחובולה היא המרכז הגאוגרפי של אירופה. עקב אובדן אוכלוסייה משמעותי בזמן מלחמת העולם השנייה הושעה מעמדה ב-1950 והושב לה רק ב-1997.

==יהודי סוחובולה==
בסוחובולה (סוכובוליה) התקיימה קהילה יהודית גדולה, שבין רבניה נמנו אישים תורניים ידועי שם כמו ר' שמואל זלמן ובנו רבי מאיר יונה ברנצקי, והרב אברהם איינהורן (שנקרא על שם העיר ר' אברהם'צה סוחובולר). מילידי העיירה: רבי משה בצלאל לוריא ורבי יוסף לייב ננדיק מאישיה הבולטים של תנועת המוסר בדור שלפני השואה.

בין מלחמות העולם נמנו בעיירה כ-1,500 יהודים, כמחצית תושביה, ופעלו בה תנועות נוער יהודיות ובית ספר עברי. פעילות זו נאסרה עם כיבוש האזור בידי הסובייטים בספטמבר 1939, ובתקופה זו הגיעו לעיירה פליטים יהודים רבים ממערב פולין.

בסוף יוני 1941, בתחילת מבצע ברברוסה, נכבשה העיירה בידי הגרמנים, ואלו הטילו על יהודיה תוך זמן קצר גזירות שונות, ובהן חובת ענידת טלאי צהוב, הגבלות תנועה וגיוס לעבודות כפייה.

ב-26 ביולי 1941 ערכו הגרמנים ותושבים מקומיים מעשי התעללות ורצח ביהודי העיירה. בפברואר 1942 רוכזו יהודי העיירה בגטו קטן ומגודר שהוקם בה, אליו הובאו גם יהודים מיישובי הסביבה, ואשר מספר יושביו הגיע לכ-5,000 איש.

ב-2 בנובמבר 1942 נערכה בגטו שבעיירה אקציית חיסול, בה נורו רבים מהיהודים, ובהם החולים והקשישים. יתר יהודי הגטו הועברו למחנה המעבר הקשה קלבסין שליד הורדנה, ממנו שולחו למחנה ההשמדה טרבלינקה.

== קישורים חיצוניים ==

* 
* 
* 
* 
* 
* 

קטגוריה:פודלסיה: ערים
קטגוריה:פודלסיה: עיירות יהודיות
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
כביש M5

הכביש המהיר M5 (באנגלית: M5 Motorway) הוא כביש מהיר בממלכה המאוחדת המקשר את העיר ברמינגהאם במחוז וסט מידלנדס, לאקסטר שבמחוז דבון. הכביש נבנה בשלבים בין השנים 1962–1977 במטרה לחבר את מרכז אנגליה לאזור החוף הדרום-מערבי.

ה-M5 נחשב לכביש המהיר המוביל לאזורי התיירות והחופים של דרום-מערב אנגליה בהם דבון וקורנוול, משום כך בעונות האביב והקיץ הכביש נעשה פקוק לעיתים תכופות, במיוחד בחציו הדרומי לאחר המפגש עם כביש M4. ציר הכביש מקביל באופן כללי לזה של כביש ה-A38, עימו הוא מתמזג בקצהו הדרומי.

==מחלפים עיקריים==
{| class="wikitable" border=1 cellpadding=1
!קילומטרים
!מחלף
!מיקום
!דרכים מצטלבות
|-
| colspan="5" align="center" bgcolor="#ccccff" | הכביש המהיר M5
|-
| align="center" | 0
| align="center" |
| align="center" | ווסט ברומוויץ', ברמינגהאם
| align="center" כביש M6
|-
| align="center" | 25.9
| align="center" | J4a
| align="center" | קטסהיל
| align="center" כביש M42
|-
| align="center" | 63.9
| align="center" | J8
| align="center" | טווינינג
| align="center" כביש M50
|-
| align="center" | 82.1
| align="center" | J11
| align="center" | צ'לטנהאם וגלוסטר
| align="center" כביש A40
|-
| align="center" | 85.9
| align="center" | J11a
| align="center" | צ'לטנהאם וגלוסטר
| align="center" כביש A417
|-
| align="center" | 130.5
| align="center" | J15
| align="center" | בריסטול
| align="center" כביש M4
|-
| align="center" | 261.8
| align="center" | J31
| align="center" | אקסטר
| align="center" | חיבור עם ה-A30 וה-A38
|}

==קישורים חיצוניים==

* [http://www.cbrd.co.uk/motorway/m5/ כביש M5] במאגר הכבישים הבריטי ה-'CBRB'. 

5
קטגוריה:דרום-מערב אנגליה
קטגוריה:אקסטר
אתנוביולוגיה

קצ'ואה בפרו עם הלמות שלהם.]]
כריתת עצים ב[[יער האמזונאס.]]
אֶתְנוֹבִּיּוֹלוֹגְיָה (באנגלית: Ethnobiology) היא ענף מחקר אנתרופולוגי העוסק בשימוש וביחס של תרבויות אנושיות שונות לצמחים ולבעלי חיים. מטרת המחקר היא להבין את היחסים בין בני אדם, ביוטה וסביבה מהתקופה הקדומה ועד ימינו. לימוד יחסים אלו נועד לענות על השאלות "כיצד ובאיזו צורה תרבויות אנושיות משתמשות בטבע, וכיצד ובאיזה אופן תרבויות אנושיות שונות תופסות את הטבע".

==תת-ענפי מחקר==
===אֶתְנוֹבּוֹטָנִיקָה (Ethnobotany)===

אתנובוטניקה חוקרת את היחסים בין תרבויות אנושיות וצמחים: כיצד בני אדם משתמשים בצמחים, לצורכי מאכל, טכנולוגיה, רפואה וטקסים דתיים; כיצד הם תופסים צמחים ומבינים אותם; והסמליות ותפקידם הרוחני בתרבות.

=== אֶתְנוֹזוֹאוֹלוֹגְיָה (Ethnozoology) ===
האתנוזאולוגיה מתמקדת ביחסים של בני-אדם וחיות לאורך ההיסטוריה. לימוד עיסוקיו של האדם בנושאים כגון צייד, דייג וגידול בעלי חיים. כיצד בעלי החיים נתפסים בעיני בני-האדם ומיקומם בעולם הרוחני והמוסרי.

=== אֶתְנוֹאֵקוֹלוֹגְיָה (Ethnoecology) ===
האנתואקולוגיה חוקרת כיצד תרבויות שונות מעצבות ותופסות את הסביבה. באופן מסורתי המחקר מתמקד בניתוח בלשני של המונחים לצמחים, לחיות, לסביבה ולתופעות אקולוגיות כדי לנסות להבין את המחשבה מאחורי התפיסה התרבותית שמשפיעה על ההתנהגות האנושית כלפי הסביבה.

==קישורים חיצוניים==

*[http://www.biology-online.org/kb/biology_articles/ethnobiology.html מאמרים בנושאים אתנוביולוגיה] באתר Biology Online
*[http://www.athabascau.ca/courses/anth/491/resources.htm מקורות בנושא אתנוביולוגיה], מתוך קורס בנושא באוניברסיטת את'בסקה
*[http://www.ethnobiology.net/ החברה הבין-לאומית לאתנוביולוגיה]
*[http://ethnobiology.org/publications/journal כתב העת לאתנוביולוגיה]
*[http://ethnobiology.org/ החברה לאתנוביולוגיה]

*
קטגוריה:תחומים בביולוגיה
עידן בר-און

עידן בר-און (נולד ב-16 בפברואר 1982 בטבריה) הוא כדורגלן עבר ישראלי וכיום מאמן.

==קריירה==
בר-און שיחק בליגות הנמוכות בישראל אך פרש בעקבות פציעה בברכו, והחל את קריירת האימון בגיל צעיר. תחילה שימש כמאמן במועדון הפועל נצרת עילית בקבוצת הילדים, ולאחר מכן בקבוצות הנערים והנוער. בעקבות שני ניצחונות של קבוצתו על קבוצת הנוער של הפועל פתח תקווה, קיבל המאמן פנייה מהקבוצה על מנת לשמש כמאמן הנוער שלה בעונת . הקבוצה שיחקה את בליגה השנייה, ובר-און הצליח להעפיל עימה לליגת העל. עונה לאחר מכן קודם לתפקיד מאמן הקבוצה הבוגרת, שהעפילה עונה קודם לכן לליגת העל. בר-און, יליד טבריה ותושב הצפון, היה ידוע כאוהד הפועל פתח תקווה מגיל צעיר, ואף היה מגיע באופן קבוע, למרות המרחק, למשחקי הקבוצה. ב-8 בפברואר 2015 פוטר בר-און מתפקידו.

ביולי 2015 התמנה בר-און למאמן במכבי שעריים מליגה א'. בפברואר 2016 פוטר מאימון הקבוצה. ב-17 באוקטובר 2016 מונה למאמן הפועל נצרת עילית מהליגה הלאומית. ב-11 בינואר 2017 פוטר מתפקידו. ב-14 בדצמבר 2017 מונה למאמן הפועל בית שאן מליגה א', אך עזב כעבור שבועיים בלבד בעקבות מצבה הכלכלי והמקצועי של הקבוצה. ב-24 בדצמבר 2017 מונה למאמן עירוני נשר.

ב-7 בנובמבר 2018 מונה למאמן מכבי הרצליה, עמה הגיעה עד לצמד משחקי המבחן על העלייה לליגה הלאומית נגד הפועל עכו, בהם הפסידה הקבוצה בתוצאה 4–7. ב-12 ביוני 2019 מונה למאמן מכבי יבנה, אך עזב בספטמבר אותה שנה כדי לאמן את הפועל עפולה, אך סיים את תפקידו כחודש לאחר מכן.

ב-9 בפברואר 2020 חתם במכבי הרצליה.

ב-3 ביוני 2021 מונה למאמן עירוני ניר רמת השרון. ב-26 בינואר 2022 פוטר מתפקידו. ב-15 ביוני חתם בהפועל רעננה.בסיום העונה סיים את תפקידו.

ב-8 ביוני 2023 מונה למנהל המקצועי של מחלקת הנוער של הפועל באר שבע.

==קישורים חיצוניים==

* [http://football.org.il/Clubs/Pages/PositionMemberDetails.aspx?MEMBER_ID=3528 עמוד המאמן] באתר ההתאחדות לכדורגל בישראל

==הערות שוליים==

קטגוריה:כדורגלנים ישראלים
קטגוריה:טבריה: כדורגלנים
קטגוריה:כדורגלני עירוני טבריה
קטגוריה:בוגרי בית הספר כדורי
קטגוריה:מאמני כדורגל ישראלים
קטגוריה:מאמני הפועל פתח תקווה
קטגוריה:מאמני מכבי שעריים
קטגוריה:מאמני הפועל נוף הגליל
קטגוריה:מאמני הפועל בית שאן
קטגוריה:מאמני עירוני נשר
קטגוריה:מאמני מכבי הרצליה
קטגוריה:מאמני הפועל עפולה
קטגוריה:מאמני הפועל רמת השרון
קטגוריה:ישראלים שנולדו ב-1982
רונן דגמי

רונן דגמי (נולד ב-11 בינואר 1973) הוא קצין צה"ל במילואים בדרגת תת-אלוף, בתפקידו האחרון בצה"ל שירת כמפקד מחוז הדרום בפיקוד העורף.

==ביוגרפיה==
דגמי עשה את שירותו הצבאי בחיל השריון. 

הוא פיקד על גדוד 52 של חטיבה 401 במהלך הלחימה ברצועת עזה בשנים 2007-2008, 

פעילות עליה זכתה היחידה בפרס הרמטכ"ל ליחידות מצטיינות. במבצע עופרת יצוקה שירת כסגן מפקד חטיבה 401.

בתפקידו הבא שירת כראש זירת דרום באגף המבצעים. באוגוסט 2012 מונה למפקד חטיבה 130, חטיבת שריון במילואים ופיקד עלייה עד סגירתה ב-2014. לאחר מכן שימש ראש מטה עוצבת עידן. 

באוגוסט 2015 מונה למפקד מחוז הדרום בפיקוד העורף.

דגמי מתגורר בנגבה, נשוי ללירון ואב לחמישה, בעל תואר שני בלימודי ביטחון. 

לאחר שחרורו כיהן עד 2021 כמנהל הקהילה בקיבוץ נגבה. נכון ל-2021 מכהן כמנהל קהילה בקיבוץ אור הנר. במאי 2023 התמודד דגמי על ראשות מועצה אזורית יואב. הוא עלה לסיבוב השני מול נתי לרנר עם 21.3% מהקולות, שם הפסיד ללרנר לאחר שקיבל 45.1% מהקולות.

==הערות שוליים==

קטגוריה:מפקדי חטיבה 130
קטגוריה:מפקדי גדודים בחטיבה 401
קטגוריה:מפקדי מחוז דרום בפיקוד העורף
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:נגבה: אישים
קטגוריה:ישראלים שנולדו ב-1973
קטגוריה:מתמודדים בבחירות לרשויות המקומיות בישראל
התזמורת הסימפונית של פורטו אלגרה

<center>התזמורת הסימפונית של פורטו אלגרה בקונצרט, 2009</center>
התזמורת הסימפונית של פורטו אלגרה (בפורטוגזית: Orquestra Sinfônica de Porto Alegre) היא תזמורת סימפונית השוכנת דרך קבע בפורטו אלגרה, ברזיל. התזמורת נוסדה בשנת 1950 בניהולו של המנצח פאבלו קומלוש. מאז ינואר 1965 הוא פועלת בתמיכת ממשלת המדינה.

התזמורת כוללת כ-100 נגנים מקצועיים ומקהלה סימפונית, המופיעה עמה לפי הצורך.

==מנהלים אמנותיים==
* פאבלו קומלוש - Pablo Komlós) 1978-1950)
* דוויד מאשאדו - 1980-1978 (David Machado)
* אלעזר דה קרוואליו - 1987-1981 (Eleazar de Carvalho)
* פלאביו שאמיש - 1989-1987 (Flavio Chamis)
* טוליו בלארדי וארלינדו טיישיירה (Tulio Belardi & Arlindo Teixeira) 
* אלעזר דה קרבאליו - 1992-1991
* דוויד מאשאדו - 1993-1992
* קלאודיו ריביירו - 1998-1995 (Claudio Ribeiro) 
* טיאגו פלורס - 2001-1999 (Tiago Flores)
* יון ברסאן - Ion Bressan) 2002-2001)
* איזאק קרבצ'בסקי - 2010-2003
* טיאגו פלורס - 2010 - ממשיך

==קישורים חיצוניים==

* 
<div class="mw-content-ltr">
* [http://www.difusaocultural.ufrgs.br/projeto.php?idprojeto=a273e5d1f7dbcb1337418afa079526a0&&ano=2010&&secaosel=03´ Concerts]
* [http://www.youtube.com/watch?v=fIimibWqpUQ&feature=player_embedded#at=43 OSPA conducted by Manfredo Schmiedt] with Yamandu Costa (acoustic guitar) performing Aragao and Costa's Popular Fantasy for Seven Strings Guitar and Orchestra at the Farroupilha Park.</div>

פורטו אלגרה
קטגוריה:ברזיל: תרבות
קטגוריה:פורטו אלגרה
קטגוריה:להקות שהוקמו בשנת 1950
צביקה צורן

צבי (צביקה) צורן הוא קצין כבאות והצלה בדרגת טפסר, וקצין צה"ל במילואים בדרגת אלוף-משנה, המכהן כמפקד המכללה הלאומית לכבאות והצלה. שירת כמפקד מחוז חיפה בפיקוד העורף, כמפקד חטיבת מרכבות הפלדה וכסגן מפקד אוגדה 91. 

צורן עשה את שירותו הצבאי בחיל השריון. פיקד על גדוד 52 בחטיבה 401 ועל גדוד 532 בחטיבה 460. ב-2008 מונה למפקד חטיבת מרכבות הפלדה, חטיבת שריון במילואים ושימש מדריך בקורס מפקדי פלוגות ומפקדי גדודים, ב-2010 מונה במקביל לתפקידו כמפקד חטיבה גם לראש מחלקת ההדרכה בזרוע היבשה. ב-2012 מונה לסגן מפקד עוצבת הגליל וב-2013 מונה למדריך במכללה הבין-זרועית לפיקוד ולמטה. ב-2015 מונה לתפקיד מפקד מחוז חיפה בפיקוד העורף. במהלך אוקטובר 2018 סיים את תפקידו כמפקד מחוז חיפה בפיקוד העורף ופרש מצה"ל.

==הערות שוליים==

קטגוריה:מפקדי חטיבת מרכבות הפלדה
קטגוריה:מפקדי גדודים בחטיבה 401
קטגוריה:מפקדי גדודים בחטיבה 460
קטגוריה:מפקדי מחוז חיפה בפיקוד העורף
קטגוריה:אלופי-משנה בצה"ל
קטגוריה:כבאים ישראלים
קטגוריה:ישראלים שנולדו במאה ה-20
סרגו קוטריקדזה

סֵרגוֹ קוֹטריקַדזֵה (בגאורגית: სერგო კოტრიკაძე, ברוסית: Сергей Парменович Котрикадзе; 9 באוגוסט 1936 – 3 במאי 2011) היה כדורגלן גאורגי בתקופת ברית המועצות; הוא שיחק בעמדת שוער; אחרי סיום קריירת המשחק פנה לקריירת אימון.

==ביוגרפיה==

סרגו קוטריקדזה נולד בשנת 1936 בעיירה צ'וחטאורי שבחבל גוריה, כאשר גאורגיה הייתה חלק מברית המועצות.

===קריירה כשחקן===

בשנת 1955 קוטריקדזה החל לשחק בקבוצת דינמו טביליסי; בשנת 1959 הוא זכה עם הקבוצה במדליית ארד על מקום שלישי בליגת העל הסובייטית.

בשנים 1960–1963 קוטריקדזה הוכר ברציפות כשוער השלישי בטיבו באותן עונות האליפות של ברית המועצות (נכלל ברשימת 33 מצטייני העונה כסגן שני של השוער שבין 11 המצטיינים).

קוטריקדזה צורף לנבחרת ברית המועצות לקראת נסיעתה למונדיאל 1962 בצ'ילה, אך הוא לא שותף במשחקי הטורניר; באותה שנה הוא זכה בפרס "השוער הטוב ביותר של ברית המועצות" מטעם השבועון הרוסי-סובייטי "אוגוניוק"; בנוסף, קוטריקדזה גם זכה עם קבוצת דינמו טביליסי במדליית הארד השנייה שלו – על מקום שלישי באליפות ברית המועצות.

ב-22 ביולי ו-1 באוגוסט של שנת 1963 קוטריקדזה הופיע בשני משחקיהּ של הנבחרת האולימפית הסובייטית במסגרת בית 1 האירופי במוקדמות טורניר הכדורגל באולימפיאדת טוקיו 1964; בשני המשחקים האלה, מול הנבחרת האולימפית של פינלנד, ניצחה ברית המועצות (0:7 כמארחת בקייב ו-0:4 כאורחת בהלסינקי).

בשנת 1964 קוטריקדזה זכה עם דינמו טביליסי באליפות ברית המועצות הראשונה של הקבוצה; בשנת 1967 הוא זכה עם הקבוצה במדליית הארד השלישית שלו על מקום שלישי בליגת העל הסובייטית.

בשנים 1968–1969 קוטריקדזה הופיע במדי טורפדו כותאיסי – הקבוצה הגאורגית הנוספת בליגת העל הסובייטית; בסך הכול, הוא שיחק במדי הקבוצה השנייה ב-20 משחקים.

בשנת 1969 קוטריקדזה זכה בתואר אמן ספורט נכבד של ברית המועצות.

בשנת 1970 קוטריקדזה חזר לדינמו טביליסי לעונתו האחרונה בקריירת המשחק, אך הופיע בשני משחקים בלבד; בסך הכול, הוא הגן על שערהּ של "דינמו" ב-241 משחקים.

===קריירה כמאמן===

בשנת 1973 קוטריקדזה אימן את דינמו טביליסי; בשנת 1974 הוא מונה למאמן השוערים ולמאמן בית הספר לכדורגל של המועדון; בשנים 1975–1977 הוא מילא רק את תפקיד מאמן בית הספר.

בשנת 1996 קוטריקדזה זכה בעיטור הכבוד של גאורגיה.

בשנים 1997–2001 קוטריקדזה אימן את קבוצת ויט ג'ורג'יה טביליסי; בעונת 1999–2000 הוא זכה איתה בסגנות אליפות גאורגיה.

בשנת 2001 קוטריקדזה הוכרז כשוער הגאורגי הטוב ביותר במאה ה-20.

סרגו קוטריקדזה מת בשנת 2011 מהתקף לב בסטוקהולם (הוא נלווה כמאמן שוערים לנבחרת הנערים הגאורגית עד גיל 15, שהשתתפה במשחקי גביע לנארט יוהנסון).

==תארים ופרסים==

דינמו טביליסי
*אליפות ברית המועצות: 1964
*שלוש מדליות ארד על מקום שלישי באליפות ברית המועצות: 1959, 1962, 1967

ויט ג'ורג'יה טביליסי
*סגנות אליפות גאורגיה: עונת 1999–2000 (כמאמן)

אישיים
*השוער הטוב ביותר של ברית המועצות: 1962

==קישורים חיצוניים==

* 

קטגוריה:כדורגלנים גאורגים
קטגוריה:שוערי כדורגל סובייטים
קטגוריה:כדורגלנים סובייטים
קטגוריה:כדורגלני דינמו טביליסי
קטגוריה:כדורגלני טורפדו כותאיסי
קטגוריה:כדורגלני נבחרת ברית המועצות
קטגוריה:כדורגלני מונדיאל 1962
קטגוריה:מאמני שוערים
קטגוריה:מאמני כדורגל גאורגים
קטגוריה:סובייטים שנולדו ב-1936
קטגוריה:נפטרים ב-2011
מאתיי היידוקו

מאתיי פאוול היידוקו (ברומנית: Matei Pavel Haiducu; 18 במאי 1948 - 5 באוגוסט 1998) היה מרגל רומני בצרפת, שפעל כסוכן כפול, דמות מרכזית ב"פרשת טנאסה".

==ביוגרפיה==

מאתיי היידוקו נולד בבוקרשט, רומניה, כבנו של היהודי לודוביק הירש, ששינה את שם משפחתו ל"היידוקו" ושל פלוריקה היידוקו מבית מולדובאנו.

משנת 1975 שהה בצרפת כסוכן חשאי, בכיסוי של פליט פוליטי, כשתפקידו לעסוק בריגול תעשייתי, בעיקר בתחום הגרעיני. כמרגל פעל היידוקו בשליחות Direcția Informații Externe של הסקוריטטה. הממונה על היידוקו, הגנרל הרומני ניקולאה פלשיצה, הורה לו ב-13 בינואר 1981 לרצוח שני רומנים, שקיבלו מקלט בצרפת, וירג'יל טנאסה ופאול גומה. היידוקו, שלא היה מוכן לעסוק ברצח, הסגיר עצמו לשירותים החשאיים של צרפת ובהדרכתם הפך לסוכן כפול שביים ניסיון לרצח כושל נגד גומה וחטיפה מדומה של טנאסה.

ב-18 במאי 1982 התפרסם בפריז ניסיון הרעלה של פאול גומה וב-20 במאי, באחד מרחובות פריז, נעלם וירג'יל טנאסה. התקשורת הצרפתית עסקה בכך באינטנסיביות והנשיא הצרפתי, פרנסואה מיטרן הצביע לכיוון רומניה. ב-19 ביוני שב היידוקו לרומניה וצ'אושסקו העניק לו עיטור צבאי. הוא קיבל רשות להעביר את משפחתו לצרפת ונחפז לעשות זאת.

התקשורת הצרפתית המשיכה לעסוק באינטנסיביות בפרשה וב-31 באוגוסט, העיתונאי הצרפתי ברנאר פולה (Bernard Poulet) פרסם חשיפה של הפרשה ובה גילה לציבור שטנאסה חי, לא נחטף ונמצא תחת שמירת הגנה. השלטונות הצרפתיים נאלצו לספר את האמת ושלושת גיבורי הפרשה, טנאסה, גומה והיידוקו הופיעו במסיבת עיתונאים וסיפרו את גרסתם.

ברומניה הועמד היידוקו למשפט בהיעדרו ונידון לעונש מוות והחרמת כל רכושו. היידוקו אימץ לעצמו את השם Mathieu Forestier, הוא התחתן עם צרפתייה ולשניים נולדו שני ילדים.

ב-1984 פרסם בצרפת ספר בשם J'ai Refusé De Tuer (סירבתי לרצוח). ב-2012 התפרסם ברומניה הספר A patra ipoteză מאת ליביו טופאן (Liviu Tofan), שמנסה לעשות סדר בהנחות ובהסברים בפרשה.

היידוקו מת ב-1998 משחמת הכבד.

== קישורים חיצוניים ==
* [http://www.geni.com/people/Matei-Haiducu/6000000016007586153 Matei Haiducu] באתר Geni 
* [http://www.stelian-tanase.ro/afacerea-virgil-tanase-la-paris-si-bucuresti/ פרשת טנאסה בפריז ובבוקרשט] 
* [https://web.archive.org/web/20140513001831/http://www.historia.ro/exclusiv_web/liviu-tofan/articol/ceausescu-mitterrand-razboi-spioni Ceauşescu‑Mitterrand, război cu spioni] 
* [http://www.stelian-tanase.ro/poker-cu-securitatea-la-paris/ POKER CU SECURITATEA LA PARIS] 
* [http://www.evz.ro/virgil-tanase-disident-vanat-de-securitate-si-fost-informator-413553.html Virgil Tanase: disident, vanat de Securitate si fost informator] 

קטגוריה:מרגלים במלחמה הקרה
קטגוריה:סוכנים כפולים
קטגוריה:רומניה: צבא וביטחון
קטגוריה:מורשעים בעבירות על רקע אידאולוגי ברומניה
קטגוריה:רומנים שנולדו ב-1948
קטגוריה:רומנים שנפטרו ב-1998